CELEX: 22021D1523
Language: et
Date: 2018-12-05 00:00:00
Title: EMP Ühiskomitee otsus nr 259/2018, 5. detsember 2018, millega muudetakse EMP lepingu XX lisa „Keskkond“ [2021/1523]

23.9.2021   
               
               
                  ET
               
               
                  Euroopa Liidu Teataja
               
               
                  L 337/59
               
            
         EMP ÜHISKOMITEE OTSUS nr 259/2018,
         5. detsember 2018,
         millega muudetakse EMP lepingu XX lisa „Keskkond“ [2021/1523]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     Komisjoni 12. novembri 2010. aasta määrus (EL) nr 1031/2010 Euroopa Parlamendi ja nõukogu direktiivi 2003/87/EÜ (millega luuakse ühenduses kasvuhoonegaaside saastekvootidega kauplemise süsteem) kohase kasvuhoonegaaside saastekvootide enampakkumise ajastamise, haldamise ja muude aspektide kohta (1) inkorporeeriti EMP lepingusse 26. juuli 2012. aasta otsusega 152/2012 (2).
                  
               
                     (2)
                  
                  
                     Kakskümmend viis liikmesriiki (edaspidi „osalevad liikmesriigid“) ja Euroopa Komisjon Euroopa Liidu nimel on ühinenud ühiste enampakkumisplatvormide määramist käsitleva ühise hankelepinguga (3) ning kõik liikmesriigid (edaspidi „liikmesriigid“) ja Euroopa Komisjon Euroopa Liidu nimel on ühinenud enampakkumise seire teostaja määramist käsitleva ühise hankelepinguga (4) (edaspidi „ühishankelepingud“).
                  
               
                     (3)
                  
                  
                     Euroopa Parlamendi ja nõukogu 18. juuli 2018. aasta määruse (EL, Euratom) 2018/1046 (mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012) (5) artikli 165 kohaselt on Euroopa Liidul võimalik korraldada Euroopa Vabakaubanduse Assotsiatsiooni (EFTA) riikide ja liidu kandidaatriikidega ühishankeid, kui selline võimalus on kahe- või mitmepoolse lepinguga eraldi ette nähtud.
                  
               
                     (4)
                  
                  
                     Seda silmas pidades on EMP lepingu osalised EFTA riigid otsustanud määruse (EL, Euratom) 2018/1046 artikli 165 tähenduses ühise hankemenetluse teel korraldada koos komisjoni ja osalevate liikmesriikidega ühishanke ühe või mitme komisjoni 12. novembri 2010. aasta määruse (EL) nr 1031/2010 artikli 26 lõikes 1 sätestatud enampakkumisplatvormi määramiseks ning koos komisjoni ja liikmesriikidega kõnealuse määruse artiklis 24 sätestatud enampakkumise seire teostaja määramiseks.
                  
               
                     (5)
                  
                  
                     EMP lepingusse tuleb inkorporeerida komisjoni 18. oktoobri 2017. aasta määrus (EL) 2017/1902, millega muudetakse komisjoni määrust (EL) nr 1031/2010 saastekvootide enampakkumiste vastavusse viimiseks Euroopa Parlamendi ja nõukogu otsusega (EL) 2015/1814 ning Ühendkuningriigi määratava enampakkumisplatvormi loetellu lisamiseks (6).
                  
               
                     (6)
                  
                  
                     Seetõttu tuleks EMP lepingu XX lisa vastavalt muuta.
                  
               
                     (7)
                  
                  
                     EFTA riigid saavad tagada oma osalemise ühishangetes ühishankelepingutega ühinemise teel. Kuna ühishankelepingute tingimused võimaldavad EFTA riikidel ühismeetmega ühineda, on komisjonil õigus iga liikmesriigi nimel allkirjastada EFTA riikidega leping, millega EFTA riigid ühinevad ühishankelepingutega,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu XX lisa muudetakse järgmiselt.
            
                        1)
                     
                     
                        Punkti 21ala (komisjoni määrus (EL) nr 1031/2010) lisatakse järgmine taane:
                        
                                    „–
                                 
                                 
                                    
                                       32017 R 1902: komisjoni 18. oktoobri 2017. aasta määrus (EL) 2017/1902 (ELT L 269, 19.10.2017, lk 13).“
                                 
                              
                  
                        2)
                     
                     
                        Punkti 21ala (komisjoni määrus (EL) nr 1031/2010) kohandused asendatakse järgmisega:
                        
                                    „a)
                                 
                                 
                                    EFTA riikide puhul sõnastatakse artikli 22 lõike 7 esimene lause järgmiselt:
                                    „EFTA riigid teatavad enampakkumise korraldaja(te) isiku ja kontaktandmed EFTA järelevalveametile, kes edastab selle teabe komisjonile.”
                                 
                              
                                    b)
                                 
                                 
                                    Artikli 24 lõikesse 2 lisatakse järgmine lause:
                                    „EFTA riigid osalevad käesoleva artikli kohases ühismeetmes tingimusel, et EFTA riigid ning komisjon, nii enda kui ka liikmesriikide nimel, sõlmivad lepingu, millega EFTA riigid ühinevad enampakkumise seire teostaja määramist käsitleva ühise hankelepinguga .“
                                 
                              
                                    c)
                                 
                                 
                                    Artikli 26 lõikesse 1 lisatakse järgmine lause:
                                    „EFTA riigid osalevad käesoleva artikli kohases ühismeetmes tingimusel, et EFTA riigid ning komisjon, nii enda kui ka liikmesriikide nimel, sõlmivad lepingu, millega EFTA riigid ühinevad ühiste enampakkumisplatvormide määramist käsitleva ühise hankelepinguga.“
                                 
                              
                                    d)
                                 
                                 
                                    Artikleid 30–32 ei kohaldata EFTA riikide suhtes.
                                 
                              
                                    e)
                                 
                                 
                                    Artikli 52 lõikesse 3 lisatakse järgmine lõik:
                                    „See osa enampakkumise seire teostaja kuludest, mis on seotud artikli 26 lõike 1 kohaselt määratud enampakkumisplatvormiga, jaotatakse ühismeetmes osalevate liikmesriikide ja EFTA riikide vahel vastavalt nende osale asjaomase enampakkumisplatvormi enampakkumisel müüdud saastekvootide kogumahust.““
                                 
                              
                  
         
            Artikkel 2
            Määruse (EL) 2017/1902 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 6. detsembril 2018, tingimusel et kõik EMP lepingu artikli 103 lõike 1 kohased teated on edastatud (*).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 5. detsember 2018.
            
               
                  EMP ühiskomitee nimel
               
               
                  eesistuja
               
               Oda Helen SLETNES
            
            
               
                  EMP ühiskomitee
               
               
                  sekretärid
               
               Hege M. HOFF
               Mikołaj KARŁOWSKI
            
         
         
            (1)  ELT L 302, 18.11.2010, lk 1.
         
            (2)  ELT L 309, 8.11.2012, lk 38.
         
            (3)  https://ec.europa.eu/clima/sites/clima/files/ets/auctioning/docs/en_cap_en.pdf
         
            (4)  https://ec.europa.eu/clima/sites/clima/files/ets/auctioning/docs/en_am_en.pdf
         
            (5)  ELT L 193, 30.7.2018, lk 1.
         
            (6)  ELT L 269, 19.10.2017, lk 13.
         
            (*)  Põhiseadusest tulenevaid nõudeid ei ole nimetatud.